Conform programului de activitate stabilit, au fost verificate exploatații profesionale și non profesionale de animale, depozite de cereale, cabinete sanitare veterinare, farmacii veterinare, urmărindu-se condițiile de biosecuritate, zooigienă și de bunăstare a animalelor, P.P.A., Influența Aviară, monitorizarea și eliminarea subproduselor improprii consumului uman, existența echipamentelor de protecție, asigurarea unor stocuri de substanțe dezinfectante, dezinsectante și raticide.
A fost aplicată o sancțiune contravențională constând în avertisment, pentru o exploatație non profesională din localitatea Livada – pentru vânzarea/cumpărarea fără documente sanitare veterinare și pentru siguranța alimentelor, a animalelor și pentru introducerea fără documente sanitare veterinare și pentru siguranța alimentelor, a altor animale în efectivele existente.
În anul 2024, din cei 104 mistreți împușcați în Fondurile de Vânătoare din judeţul Satu Mare, 3 mistreți au fost pozitivi la Pesta Porcină Africană, iar 101 mistreți negativi, în urma examenelor specifice de laborator.
Conform Regulamentului U.E, cu nr. 2469/2023, în această perioadă, evoluează Pestă Porcină Africană, în: Bulgaria, Cehia, Ungaria, Polonia, România, Lituania, Croația, Letonia, Serbia, Italia, Slovacia, Estonia, Grecia și Macedonia de Nord.
În această perioadă, în județul Satu Mare mai există restricții sanitar-veterinare datorate unui focar de Pestă Porcină Africană, în localitatea Socond. Iată că după aproximativ o lună de zile, (2 februarie) această molimă revine în județ.
Citeste si